SARL-NUUS SONDAG 10 JUNIE 2012 


U luister na ZS6SRL, die amptelike amateurradiostasie van die Suid-Afrikaanse 
Radioliga, die nasionale vereniging vir amateurradio in Suid-Afrika, met n nuus- 
bulletin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio, gaan na www.sarl.org.za, klik op `'Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins, kan afgelaai word by www.sarl.org.za en u kan ook 
daar inteken om toekomstige bulletins per e-pos te ontvang. 


U nuusleser vandag is Flip, ZS6BSO, op 145,750 MHz FM vanuit Pretoria, met 
herleidings op 7 066 en 3 695 kHz ESB. 


STIL SLEUTEL 


Eugene “Gene” Marais, ZS6TA, se sleutel het op 30 Mei stil geraak. Hy was vir 
baie jare lid van die Liga sowel as die Hoëveld Amateurradioklub. Hy word oor- 
leef deur `n seun en twee dogters, 'n neef Chris de Beer, ZS6RI, en 'n kleinseun, 
Craig Marais, ZR6CM. 


Laat nuus: Dennis Hill, ZSGAWM, se weduwee, Ann, het ons laat weet dat 
Dennis al op 18 Februarie 2012 oorlede is. 


Ons meegevoel gaan aan die oorledenes se familie en vriende. 
(POUSE) 
HOOFTREKKE VAN VANDAG SE NUUS 


AMA-KONFERENSIE IN CAMBRIDGE 
SKA-LID BY INTEGNET 
JEUGDAGGEBEURTENIS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


INTERNASIONALE AMA-KONFERENSIE IN CAMBRIDGE GEHOU 


Die 15de Internasionale Aard-Maan-Aard (AMA)-konferensie sal tussen 15 en 
19 Augustus by die Churchill College in Cambridge gehou word. Die “UK Mi- 
crowave Group” is die gasheer. 


Dit is die eerste keer dat die konferensie in die Verenigde Koninkryk (VK) 
gehou word, en dit bied die geleentheid om meer te leer van hierdie mees 
tegnies-uitdagende aspek van hierdie wetenskaplik gebaseerde stokperdjie van 
ons. Behalwe die AMA-gerigte lesings, sal daar ook aanbiedings wees oor radio- 
astronomie en verre ruimte-kommunikasie, aangesien dit hand aan hand gaan 


met AMA. 


Twee Nobelbekroonde wetenskaplikes uit die radio-astronomieveld, sal ook teen- 
woordig wees. Joe Taylor, K1JT, `n AMA-geesdriftige, sal `n aanbieding lewer 


oor MAP65, terwyl sy medebekroonde Professor Antony Hewish FRS, Saterda- 
gaand die 18de, die spreker by die gala-ete sal wees. 


Met meer as 150 afgevaardigdes en 60 deelnemers van 5 kontinente alreeds gereg- 
istreer, beloof dit om `n groot gebeurtenis te wees. Almal wat graag die konfer- 
ensie wil bywoon, moet voor 1 Augustus daarvoor registreer. Dagkaartjies en 
'n aantal akkommodasie-pakkette van een tot vier nagte is beskikbaar. Kyk by 
www.eme2012.com vir meer besonderhede. 


SKA-LID AS GAS BY DIE VOLGENDE INTEGNET 


Prof Justin Jonas van die SKA-span, sal `n gas wees by die volgende Interaktiewe 
Tegniese Net (INTEGNET) op Sondag 17 Junie. Die net begin om 19:30. Prof 
Jonas gaan praat oor dié deel van die SKA wat na Suid-Afrika gaan kom en 
sal die kundigheid daaraan verbonde beklemtoon. Hy sal ook deelneem aan die 
interaktiewe sessie en amateurs oral in die land se vrae beantwoord. 


Klubs wat hulle herhalers aan net wil koppel, word genooi om hulle besonderhede 
en landlynnommer nie later nie as Woensdag te stuur aan artoday@sarl.org.za. 


HERHALERWERKGROEP VERGADER OP 23 JUNIE 


Die SARL-herhalerbestuurder, Frik Wolf, ZS6FZ, berig dat verskeie klubs en 
herhalergroepe van afdeling 6, die uitnodiging aangeneem het om verteenwoordi- 
gers na die herhalerwerkgroep se vergadering te stuur. Dit word op Saterdag 23 
Junie om 09:00 by die Nasionale Amateurradiosentram (NARS) gehou. 


Die spyseniers, wat kos gaan voorberei, vra dat persone wat die vergadering 
gaan bywoon, hulle inligting sal aanstuur na vubandplanning@sarl.org.za. 


RTA-DATUMS VERANDER WEER 


Net om almal verder deurmekaar te maak, is die datums waarop die SARL se 
“Radio Technology in Action” simposiums gehou gaan word, weer verander om- 
dat dit met ander aktiwiteite bots. Durban bly op 21 Julie en die byeenkoms 
vind plaas by `n splinternuwe plek, die Howard College Campus van die Univer- 
siteit van KwaZula Natal. 


Johannesburg verskuif na 18 Augustus en Kaapstad is nou op 29 September. 
Port Elizabeth bly op 1 September. Die besonderhede is ook beskikbaar by 
www.sarl.org.za. 


JEUGDAGGEBEURTENIS 


Het u enigiets gereël vir die Nasionale Amateurradio- en Jeugdaggebeurtenis 
op 16 Junie? Indien jy wel nog iets beplan, stuur die inligting dan dadelik na 
artoday(@sarl.org.za. 


Die Sasolburg Amateurradioklub sowel as die Boland Amateurradioklub het 
verskeie aktiwiteite gereël. Daar is geen besonderhede oor ander klubs beskik- 
baar nie. Die beskikbare programme vir die 16de sal Maandag 11 Junie opge- 
dateer en op die webblad geplaas word. 


As u verlede week die berig misgrloop het, herhaal ons dit. Die SARL het `n 
ooreenkoms met OKOSA, dat ongelisensieerde persone die amateurradiostasie 
onder toesig van `n gelisensieerde amateur mag bedien, sonder dat die stasie 
as 'n opvoedkundige stasie geregistreer is vir die 16de. Hierdie is `n verdere 
aansporing om `n stasie op te rig, die jeug te betrek op die dag, en aan die man 
in die straat te toon waartoe amateurradio in staat is. 


'n Pragtige nuwe speldembleem is ook beskikbaar en kan uitgedeel word aan jong 
mense wat die geleentheidstasie besoek en bedien het. Besoek www.sarl.co.za 
en plaas jou bestelling. Dit sal dan Dinsdag met groot spoed versend word. 


Peter Davis, ZS6I@, se naspoorinligting op die Vaaldam, het verander na 
www.aprs.fi en kan opgesoek word met ZS6I@-10 (en nie -9 nie). Die opspo- 
order is tans in werking. Probeer dit gerus. Die boot is nou eers op land vir 
geringe herstelwerk. Inligting vir die dag kan by grz.com verkry word. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die sonaktiwiteitsvlak gematig is. Daar is 
'n moontlikheid vir M-klas fakkels vanaf Sonvlek 1494. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 86. 


A1 die DX-bande van 20 tot 10 m gaan pret wees met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan minder gereeld voorkom en dan meestal op Oos-Wes paaie. 


Besoek gerus www.spaceweather.co.za vir meer inligting. 
DAGBOEK VAN GEBEURE 


16 Junie Amateurradiodag en jeugdaggeleentheid. 17 Junie Integnet om 19:30 
met Prof Justin Jonas as spreker. 23 Junie Herhalerwerkgroep se vergadering 
om 09:00 by die NARS. 


SARL-nuus nooi klubs en individue om nuusbrokkies, waarin radioamateurs en 
kortgolfluisteraars sal belangstel, in te stuur na www.sarl.org.za/newsinbox.asp 
Stuur dit - indien moontlik - in Engels sowel as Afrikaans, nie later as die 
Donderdag voor die uitsending nie. 


Die SARL nooi u ook om te luister na die program “Amateur Radio Today”, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n “podcast”-uitsending 
deur Dick ZS6RO. Besoek www.sarl.org.za vir oudiostrome en Echolink deur 
ZS6FCS. Klik op `Amateur Radio Today”, gaan af op die groen kolom en klik op 
“LISTEN ON THE WEB'. `n Heruitsending vind Maandagaande om 17:30 UTC 
op 4895 kHz plaas. Sentech borg die uitsendings wat nie op amateurfrekwensies 
uitgesaai word. 


U het geluister na `n bulletin van die Suid-Afrikaanse Radioliga, saamgestel 
deur Flip Britz, ZS6BSO, en geredigeer deur George Honiball, ZSONE. 


Dankie dat u geluister het, 73. 
/EX. 


